Gla`vold med Mel
Karrieren og livet til Mel Gibson har vært i en dyp bølgedal; svært få tør satse på ham. 
Men han satser friskt på seg selv: 
I «Get the Gringo» er han manusforfatter, produsent og hovedrolleinnehaver. 

Resultater er denne ytterst røffe, men relativt rappe gla`-voldsfilmen, som utvilsomt beveger seg i en Quentin Tarantino/Robert Rodrigues-retning, men med deler av Gibsons «Dødelig våpen»-kjeftament på plass. 

En klovnekledd 
Mel og en tilfeldig kollega har ranet penger på grensa til Mexico. 
En vill biljakt havner (så vidt) sønnafor; 
Mel regner sjansene større der - når han først skal tas. 

Fengselet, som mer minner om en syndefull landsby enn et fengsel, viser seg å passe ham. 
Han vinner seg en kompis i en skarpøyd 10-åring med dårlige røykevaner. 

Og så er så er spillet gang: 
Korrupsjon, vold, drap, lag på lag med konspirasjoner og trusler, knark. 
Det er livsfarlige trusler innenfra. 
Og utenfra. 
Alt i rammer av møkk, svette, desperasjon. 

Dette er en popcorn-film de lux! 
Men den strever en del med å finne balansepunktet mellom komedie og grim vold. 
Og når sant skal sies, er intrigene så tallrike at fokus forsvinner nå og da. 

Ingen stor film. 
Men ikke ueffen som vital råttenskap. 
